Cristina Montserrat Hendrickse

Cristina Montserrat Hendrickse (Argentina, 1964) argentinar transgenero aktibista eta feminista da, abokatua eta bigarren hezkuntzako irakaslea. Argentinan epaile izateko hautagai izan zen lehen emakume trans bihurtu zen.

Biografia 
Nerabezaroan bigarren hezkuntza egin zuen San Martin Lizeo Militar Orokorrean (1977-1981).Lizeoa 'gizon'-formazioko leku bat zen, eta ni sartu nintzen gertatzen zitzaidana 'sendatzeko'.

Ibilbidea 
1982an Ontzigintza Eskola Militarrean sartu zen, eta erreserbako teniente izan zen. Ondoren, Zuzenbidea ikasi zuen Buenos Airesko Unibertsitatean, eta 1993an amaitu. 1984an lehen emaztearekin ezkondu zen, eta zazpi urte geroago lehen umea izan zuten. Emaztearengandik banandu zenean, Patagoniara joan zen bizitzera, eta hantxe ezagutu zuen bigarren emaztea 2005ean. 2009an Mellao Morales maputxeen elkartea, Campana Mahuidan kobre-meatze bat jartzearen aurka zegoen elkartea, legez ordezkatu zuen.

2011tik aurrera, Cristina Montserrat Hendrickse trantsizioari ekin zion, Buenos Aireseko Villa Urquizan bizi da emaztearekin eta hru seme-alabekin bigarren hezkuntzako irakasle eta abokatu lanean. Lehenago Zapalan bizi izan ziren, Neuquengo probintzian. 2017an jaiotza-partida berria eta NAN eskuratu zituen. 2019an Neuquengo probintziako familia epaile izateko hautagai izan zen. Horretarako, Argentinako Defentsa Ministerioaren eta Argentinako armadaren erregistro-datu guztiak aldatu behar izan ziren, baita Liceo militarrarenak ere. Hala, epaile izateko hautagai izan zen lehen emakume trans bihurtu zen.

Travesti-trans taldeko kide da. Talde horrek sektore publikoan lan kupoaren alde borroka egin zuen. Iuris Trans Argentina taldekoa ere bada,  trans pertsonei justiziarako bidea errazten saiatzen den taldekoa.

Erreferentziak

Kanpo estekak 

Buenos Airesko Unibertsitateko ikasleak
Argentinarrak
Emakume transgeneroak
Emakume abokatuak
Argentinako abokatuak
Emakume irakasleak
Argentinako irakasleak
Emakume aktibistak
XX. mendeko emakumeak
XXI. mendeko emakumeak